

ประกาศองค์การบริหารส่วนตำบลบางเตย

เรื่อง ระบบรับฟังความคิดเห็นและการติดตามตรวจสอบโดยภาคประชาชน

ขององค์การบริหารส่วนตำบลบางเตย

----------------

ตามที่องค์การบริหารส่วนตำบลบางเตย ได้มีประกาศ เรื่อง กระบวนการ/กลไกการติดตามตรวจสอบโดยภาคประชาชน ลงวันที่ ๓๐ ธันวาคม พ.ศ.๒๕๕๑ เพื่อเป็นช่องทางในการรับฟังความคิดเห็นของประชาชน ในการบริการและพัฒนาท้องถิ่นให้มีความเจริญก้าวหน้า นั้น

เพื่อให้การอำนวยความสะดวกและการตอบสนองความต้องการของประชาชน เป็นไปอย่างรวดเร็ว และถูกต้องสอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และเพื่อตรวจสอบการบริหารงานขององค์การบริหารส่วนตำบลบางเตยให้เป็นไปโดยบริสุทธิ์ ยุติธรรม โปร่งใส สามารถตรวจสอบได้ องค์การบริหารส่วนตำบลบางเตย จึงยกเลิกประกาศฉบับดังกล่าวข้างต้น และให้ใช้ประกาศฉบับนี้แทน โดยกำหนดช่องทางในการรับฟังความคิดเห็นของประชาชน หากประชาชนพบเห็นการทุจริต คอร์รัปชั่น ตรวจสอบ ร้องเรียน และมีข้อเสนอแนะ สามารถติดต่อกับองค์การบริหารส่วนตำบลบางเตยได้หลากหลายช่องทาง ดังนี้

๑.ทางโทรศัพท์ ๐-๓๔๓๙-๓๔๒๗-๘,๐-๓๔๒๘-๘๔๐๕ และ ๐๘-๙๘๓๗-๕๗๖๗

๒.ตู้ ป.ณ. ๘ ไร่ขิง อำเภอสามพราน จังหวัดนครปฐม ๗๓๒๑๐

๓.ทางเว็บไซต์ http//:www.bangtoei-sao.go.th (Webboard) กระดานสนทนา

๔.สายด่วน ร้องเรียน ร้องทุกข์ แจ้งศูนย์ดำรงธรรม กระทรวงมหาดไทย ๑๕๖๗

๕.E-mail : [admin@bangtoei-sao.go.th](mailto:admin@bangtoei-sao.go.th)

๖.ตู้รับข้อคิดเห็นประจำหมู่บ้าน และตู้รับข้อคิดเห็นประจำ อบต.บางเตย

จึงประกาศมาให้ทราบโดยทั่วกัน

ประกาศ ณ วันที่ ๓๐ กันยายน พ.ศ.๒๕๕๖



(นายวิทยา ชิวค้า)

นายกองค์การบริหารส่วนตำบลบางเตย